Anna Iljuštšenko

Anna Iljuštšenko (sündinud 12. oktoobril 1985 Sillamäel) on endine Eesti kõrgushüppaja.

Ta on lõpetanud 2005. aastal Sillamäe Kannuka Kooli ja 2010. aastal Tartu Ülikooli arstiteaduskonna hambaarstina. 

Ta töötab ortodondina.

 Sportlaskarjäär 
Tema parim tulemus on 9. augustil 2011 hüpatud 1.96, mis on ühtlasi Eesti rekord. Ka 3. augustil 2010 hüpatud 1.95 oli Eesti rekord.

2013. aastal on ta sisetingimustes hüpanud 1.94, mis on samuti Eesti rekord.

Anna Iljuštšenko esindas Eestit 2012. aasta suveolümpiamängudel. Tulemusega 1.90 saavutas ta 15. koha.

2013. aasta Euroopa sisemeistrivõistlustel Göteborgis pääses ta tulemusega 1.92 finaali ehk kaheksa parema hulka.Iljuštšenko: edasipääs tuli väga raskelt. Postimees.ee, 2. märts 2013 Finaalis ületas ta avakatsel kõrguse 1.92. Kõrgus 1.96 jäi alistamata ning lõppkokkuvõttes jäi ta itaallanna Alessia Trostiga jagama 4. kohta.Iljuštšenko sai EMil 4. koha! Postimees.ee, 3. märts 2013

2016. aastal teatas ta sportlaskarjääri lõpetamisest.Pisaratega võidelnud rekordinaine Anna Iljuštšenko: see oli mu viimane võistlus. Aitäh! Delfi.ee, 17. juuli 2016

Saavutused
 Universiaadil 
 2011  Shenzhenis:
  pronksmedal 1.94

 2013  Kaasanis:
  pronksmedal 1.94

 Isiklikku 
Aprillis 2015 sündis Anna Iljuštšenkol tütar, kes sai nimeks Polina."Palju õnne! Eesti rekordinaine sai emaks". Delfi.ee, 24. aprill 2015

Viited

Välislingid

"Anna Iljuštšenko tulemuseks jäi 1.89". SL Õhtuleht, 21. august 2008
"Anna Iljuštšenko: See oli nagu vettehüpe, mitte kõrgushüpe!". SL Õhtuleht, 21. august 2008
Intervjuu pärast Pekingi olümpiamängude kvalifikatsioonivõistlust
Anna Iljuštšenko võitis Kuldliiga etapil 300 000 ja püstitas Eesti rekordi 1.95! Postimees, 3. august 2010

Kategooria:Eesti kõrgushüppajad
Kategooria:Eesti hambaarstid
Kategooria:Tartu Ülikooli arstiteaduskonna vilistlased
Kategooria:Sillamäelt pärit sportlased
Kategooria:Sündinud 1985